wickkiey/tamil-wikipedia-chunked huggingface dataset:
# மொரோக்கோவின் ஆறாம் முகம்மது

**ஆறாம் முகம்மது** (*Mohammed VI*, (, பிறப்பு: ஆகத்து 21, 1963) என்பவர் மொரோக்கோ நாட்டின் தற்போதைய மன்னர் ஆவார். இவர் 1999 ஆம் ஆண்டு சூலையில் மொரோக்கோ மன்னராகப் பதவியேற்றார்.  
முகம்மது சட்டத்துறையில் இளங்கலைப் பட்டத்தை மொரோக்கோவின் அக்தால் பல்கலைக்கழகத்தில் 1985 இல் பெற்றார். அதே ஆண்டு நவம்பர் 26 இல் மொரோக்கோ இராணுவத்தில் சேர்க்கப்பட்டு கேர்ணல் மேஜராகப் பதவியேற்றார். 1994 ஆம் ஆண்டு வரை இவர் இராணுவத்தில் பணியாற்றினார். 1993 இல் பிரான்சின் நைசு சோபியா ஆண்டிபாலிசு பல்கலைக்கழகத்தில் சட்டத்துறையில் முனைவர் பட்டத்தையும் பெற்றார்.
# பிரேம்சந்த்

தன்பத் ராய் ஸ்ரீ வத்சவா என்கிற முன்சி **பிரேம்சந்த்** (*Premchand*, சூலை 31, 1880 - அக்டோபர் 8, 1936) ஒரு குறிப்பிடத்தக்க இந்தி மற்றும் உருது மொழி எழுத்தாளார். முற்போக்கு எண்ணங்களைக் கொண்டவர். இவர் உத்தரப் பிரதேசம் மாநிலம் வாரணாசி என்கிற காசிக்கு அருகிலுள்ள “லாம்கி” என்ற ஊரில் 31-07-1880 ஆம் நாளில் பிறந்தார். 1919 ஆம் ஆண்டில் அலகாபாத் பல்கலைக்கழகத்தில் இளங்கலைப் பட்டம் பெற்றார். இருமுறை திருமணம் செய்து கொண்ட இவர் 1895 ஆம் ஆண்டில் முதல் திருமணத்தையும், 1905 ஆம் ஆண்டில் சிவ்ராணி தேவி எனும் இளம் விதவையை இரண்டாவதாகத் திருமணம் செய்து கொண்டார். 1899 ஆம் ஆண்டு முதல் 1923 ஆம் ஆண்டு வரை உத்தரப் பிரதேசத்தின் கிழக்குப்பகுதி பள்ளிகளில் ஆசிரியர் பணிகளில் இருந்தார்.
# பிரேம்சந்த்

## இலக்கியப் பங்களிப்பு

1903 ஆம் ஆண்டில் காசியிலிருந்து வெளியான உருது மொழி இதழான “ஆவாஜ் கால்ஹ்” எனும் இதழில் இவருடைய முதல் நாவலான “அஸ்ரர் - இ - மாவிட்” தொடராக வெளிவந்தது. இவரது முதல் சிறுகதை “துனியாகா அன்மோல் ரத்தன்” 1907 ஆம் ஆண்டில் வெளியானது. “படேகர் கி பேட்டி” என்னும் கதை “பிரேம்சந்த்” எனும் புனைப்பெயருடன் வெளியானது. இவரது முதல் கதைத் தொகுதி “ஸோசி - வாடன்” 1908 ஆம் ஆண்டில் வெளியிடப்பட்டது.  
1922 ஆம் ஆண்டில் “மரியாதா” என்னும் இதழின் செயல் ஆசிரியராகவும், 1926 ஆம் ஆண்டில் “மாதுரி” எனும் இதழின் ஆசிரியராகவும் நியமிக்கப்பட்டார். 1930 ஆம் ஆண்டில் “ஹன்ஸ்” எனும் இதழைத் தொடங்கி வெளியிட்டார். 1934 ஆம் ஆண்டில் “சேவாசதன்” எனும் நாவல் திரைப்படமாகத் தயாரிக்கப்பட்டது. இதற்கான உரையாடல்களை இவரே எழுதித் தந்தார். அதன் பிறகு “மஸ்தூர்” எனும் திரைப்படத்திற்கும் உரையாடல் எழுதிக் கொடுத்தார்.  
“சேவாசதன்”, “பிரேம் பக்சி”, “ரங்பூமி”, “காயகல்ப்”, “சப்த்சுமன்”, “வர்தான்”, “நிர்மலா”, “பிரதிக்சா”, “காபான்”, “கோடன்”, “கர்மபூமி” எனும் நாவல்களை எழுதியிருக்கிறார். இது தவிர முன்னூறுக்கும் அதிகமான கதைகளை எழுதியிருக்கிறார். இவரது “ரங்பூமி” நாவல் வெளியானதும் மற்றொரு வங்கமொழி நாவலாசிரியரான சரத் சந்திரர் இவரை “உபன்யாஸ் சாம்ராட்” என்று வாழ்த்தினார்.
# பிரேம்சந்த்

## மறைவு

இவரது ஐம்பத்தாறு வயதில் காசி நகரில் 08-10-1936 ஆம் நாளில் மரணமடைந்தார்.
# மலேசிய இந்திய சட்டமன்ற உறுப்பினர்கள்

மலேசியாவில் 13 மாநிலங்கள் உள்ளன. இந்த மாநிலங்களில் மலேசியாவில் நடைபெற்ற பொதுத் தேர்தல்களில் இந்திய வம்சாவளியைச் சேர்ந்த சட்டமன்ற உறுப்பினர்கள் பலர் தேர்வு செய்யப்பட்டு உள்ளனர்.  
2008-ஆம் ஆண்டு பொதுத் தேர்தலில் 24 இந்தியர்கள் சட்டமன்ற உறுப்பினர்களாகத் தேர்வு செய்யப் பட்டனர். இவர்களில் மலேசிய அரசாங்க உயர்ப் பதவிகளை வகித்தவர்கள்:  
- ஜொகூர், மலாக்கா, நெகிரி செம்பிலான், பகாங், சிலாங்கூர் மாநிலங்களில் 5 அமைச்சர்கள்
- பினாங்கு மாநிலத்தின் துணை முதல்வராக பேராசிரியர் ராமசாமி
- பேராக் மாநிலத்தின் முதல் தமிழர் சபாநாயகர் வி. சிவகுமார்
- பேராக் மாநிலத்தின் இரண்டாவது தமிழர் சபாநாயகர் டத்தோ ஆர்.கணேசன்  
பெரும்பாலான இந்திய வேட்பாளர்கள், இந்தியர்கள் அதிகமாக வாழும் இடங்களில் போட்டியிட்டனர். மலேசியாவில் ஒரு சட்டமன்ற உறுப்பினர் வெற்றி பெற வேண்டுமானால் அவருக்கு மலாயர், சீனர், இந்தியர்(தமிழர்) ஆகிய மூன்று இனத்தவர்களின் வாக்குகள் அவசியம் தேவை.
# மலேசிய இந்திய சட்டமன்ற உறுப்பினர்கள்

## இந்திய வேட்பாளர்கள்

மலேசியச் சட்டமன்ற, நாடாளுமன்றத் தொகுதிகளில் பலவற்றின் வெற்றித் தோல்விகளை மலேசிய இந்திய வாக்காளர்கள் தான் முடிவு செய்கின்றனர்.  
மலேசிய நாடாளுமன்றத்தில் 13 இந்திய உறுப்பினர்கள் உள்ளனர். அவர்களைப் பற்றிய விவரங்களை மலேசிய இந்திய நாடாளுமன்ற உறுப்பினர்கள் எனும் பகுதியில் தெரிந்து கொள்ளலாம்.  
மலேசிய இந்திய சட்டமன்ற உறுப்பினர்களைப் பற்றிய விவரங்கள்.
# மலேசிய இந்திய சட்டமன்ற உறுப்பினர்கள்

## கெடா

- கெடா - மணிக்குமார் சுப்பிரமணியம் - புக்கிட் செலாம்பாவ் சட்டமன்றத் தொகுதி - கெஅடிலான் மக்கள் நீதிக் கட்சி
# மலேசிய இந்திய சட்டமன்ற உறுப்பினர்கள்

## பினாங்கு

- பினாங்கு - தனசேகரன் அத்தரபதி - பாகன் டாலாம் சட்டமன்றத் தொகுதி - ஜனநாயக செயல் கட்சி
- பினாங்கு - பேராசிரியர் இராமசாமி பழனிச்சாமி - பிறை சட்டமன்றத் தொகுதி - ஜனநாயக செயல் கட்சி (மாநிலத் துணை முதல்வர்)
- பினாங்கு - நேதாஜி ராயர் - ஸ்ரீ டெலிமா சட்டமன்றத் தொகுதி - ஜனநாயக செயல் கட்சி
- பினாங்கு - எஸ்.ரவீந்திரன் - பத்து உபான் சட்டமன்றத் தொகுதி - கெஅடிலான் மக்கள் நீதிக் கட்சி (மலேசியா)
# மலேசிய இந்திய சட்டமன்ற உறுப்பினர்கள்

## பேராக்

- பேராக் - துளசி மனோகரன் - புந்தோங் சட்டமன்றத் தொகுதி - ஜனநாயக செயல் கட்சி
- பேராக் - பவானி வீரையா - மாலிம் நாவார் சட்டமன்றத் தொகுதி - ஜனநாயக செயல் கட்சி
- பேராக் - வசந்தி சின்னசாமி - ஊத்தான் மெலிந்தாங் சட்டமன்றத் தொகுதி - மக்கள் நீதிக் கட்சி
- பேராக் - சிவசுப்ரமணியம் - புந்தோங் சட்டமன்றத் தொகுதி - ஜனநாயக செயல் கட்சி
- பேராக் - வி. சிவகுமார் - துரோனோ சட்டமன்றத் தொகுதி - ஜனநாயக செயல் கட்சி
- பேராக் - கேஷ்விந்தர் சிங் - மாலிம் நாவார் சட்டமன்றத் தொகுதி - ஜனநாயக செயல் கட்சி (2010 ஜூன் 15 முதல் சுயேட்சை)
- பேராக் - கேசவன் சுப்ரமணியம் - ஊத்தான் மெலிந்தாங் சட்டமன்றத் தொகுதி - கெஅடிலான் மக்கள் நீதிக்கட்சி
- பேராக் - சிவநேசன் அச்சுலிங்கம் - சுங்கை சட்டமன்றத் தொகுதி - ஜனநாயக செயல் கட்சி
# மலேசிய இந்திய சட்டமன்ற உறுப்பினர்கள்

## பகாங்

- பகாங் - தேவீந்திரன் மூர்த்தி - சாபாய் சட்டமன்றத் தொகுதி ]] - பாரிசான் நேசனல் ( மாநில அமைச்சர்)
# மலேசிய இந்திய சட்டமன்ற உறுப்பினர்கள்

## சிலாங்கூர்

- சிலாங்கூர் - முத்தையா மரியப்பிள்ளை - புக்கிட் மெலாவாத்தி சட்டமன்றத் தொகுதி - கெஅடிலான் மக்கள் நீதிக்கட்சி
- சிலாங்கூர் - மனோகரன் மலையாளம் - கோத்தா ஆலாம் சா சட்டமன்றத் தொகுதி - ஜனநாயக செயல் கட்சி
- சிலாங்கூர் - ஜெயக்குமார் சேவியர் - ஸ்ரீ அண்டலாஸ் சட்டமன்றத் தொகுதி - கெஅடிலான் மக்கள் நீதிக்கட்சி (மாநில அமைச்சர்)
# மலேசிய இந்திய சட்டமன்ற உறுப்பினர்கள்

## நெகிரி செம்பிலான்

- நெகிரி செம்பிலான் - வி.எஸ்.மோகன் - ஜெராம் பாடாங் சட்டமன்றத் தொகுதி - பாரிசான் நேஷனல் (அமைச்சர்)
- நெகிரி செம்பிலான் - எம்.கே.ஆறுமுகம் - ரகாங் சட்டமன்றத் தொகுதி - ஜனநாயக செயல் கட்சி
- நெகிரி செம்பிலான் - பி.குணசேகரன் - செனவாங் சட்டமன்றத் தொகுதி - ஜனநாயக செயல் கட்சி
- நெகிரி செம்பிலான் - ரவி முனுசாமி - போர்டிக்சன் சட்டமன்றத் தொகுதி - கெஅடிலான் மக்கள் நீதிக்கட்சி
- நெகிரி செம்பிலான் - வீரப்பன் சுப்பிரமணியம் - ரெப்பா சட்டமன்றத் தொகுதி - ஜனநாயக செயல் கட்சி
# மலேசிய இந்திய சட்டமன்ற உறுப்பினர்கள்

## மலாக்கா

- மலாக்கா - டத்தோ ஆர். பெருமாள் - அசகான் சட்டமன்றத் தொகுதி - பாரிசான் நேசனல் (மாநிலத் தகவல், போக்குவரத்துத் துறை அமைச்சர்)
# மலேசிய இந்திய சட்டமன்ற உறுப்பினர்கள்

## ஜொகூர்

- ஜொகூர் - டத்தோ அசோகன் முனியாண்டி - காம்பிர் சட்டமன்றத் தொகுதி - பாரிசான் நேசனல் (மாநில அமைச்சர்)
- ஜொகூர் - வித்தியானந்தன் ராமநாதன் - காகாங் சட்டமன்றத் தொகுதி - பாரிசான் நேசனல்
- ஜொகூர் - முருகேஸ்வரி தனராஜன் - தெங்கோரா சட்டமன்றத் தொகுதி - பாரிசான் நேசனல்
- ஜொகூர் - முனுசாமி மாரிமுத்து - பெர்மாஸ் சட்டமன்றத் தொகுதி - பாரிசான் நேசனல்
# பொன் நாவலன்

**பொன் நாவலன்** (பிறப்பு: 1953) மலேசியாவில் எழுத்தாளர்களுள் ஒருவராவரான இவர் சிறு வயது முதலே நாடோடி பாடல்களிலும் கிராமியப்பாடல்களிலும் நாட்டம் கொண்டமையினால் தாமும் அதுபோல் பாடல்கள் எழுதவேண்டும் என்ற உந்துதலில் கவிஞர் தீப்பொறி பொன்னுசாமியிடம் கவிதை பயின்றார், பின்பு 'நாகப்பன்' என்ற தனது பெயரை 'பொன் நாவலன்' என்று மாற்றிக் கொண்டார்
# பொன் நாவலன்

## எழுத்துத் துறை ஈடுபாடு

1973 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகளையே எழுதி வருகின்றார். மறைந்த உவமைக்கவிஞர் சுரதாவின் தீவிரப் பற்றாளர். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# சி. வடிவேலு

**சி. வடிவேலு** (பிறப்பு: பிப்ரவரி 23 1929, இறப்பு: ஏப்ரல் 23 1992) மலேசியாவில் மூத்த எழுத்தாளர்களுள் ஒருவராவரான இவர் கெடா அலோர்ஸ்டார் பட்டணத்தில் பிறந்து, நெகிரி செம்பிலான் மாநிலத்தில் வளர்ந்தார். இளமையில் ஒரு சிறந்த விளையாட்டாளராக திகழ்ந்ததுடன் தமிழாசிரியர் பணியில் ஈடுபட்டார். 1974-ஆம் ஆண்டிலிருந்து 1980ஆம் ஆண்டு ஏழு ஆண்டுகள் மலேசியத்தமிழ் எழுத்தாளர் சங்கத்தின் தலைவராக பொறுப்பு வகித்தார். பின்பு நெகிரி செம்பிலான் தமிழ் எழுத்தாளர் சங்கத்தை உருவாக்கி நான்கு ஆண்டுகள் (1983-1986) வரை தலைவராகப் பொறுப்பு வகித்தார்.
# சி. வடிவேலு

## எழுத்துத் துறை ஈடுபாடு

1949 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதை கட்டுரை சிறுகதைகளையே எழுதி வருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மலேசிய மண்ணின் மணத்தையும் வளத்தையும் தொட்டு இலக்கியம் வளரத் தொடங்கிய காலத்திலே எழுதத் தொடங்கியவர்களில் ஒருவரான இவர் மலேசியாவில் தமிழ்ச் சிறுகதையைப் பற்றிப் பேசப்படும்போது, முதலில் நினைவுக்கு வரவேண்டியவராக உள்ளார்
# ஜெய்சங்கர் பிரசாத்

**ஜெய்சங்கர் பிரசாத்** (*Jaishankar Prasad*; ஜனவரி 30, 1889 - நவம்பர் 15, 1937) என்பவர் இந்தி மொழி இலக்கியத்திலும், நாடகங்களிலும் புகழ் பெற்றவர். உத்தரப் பிரதேசம் மாநிலம் காசி நகரில் 30-01-1889 ஆம் நாளில் பிறந்த இவர் ஏழாம் வகுப்பு வரை பள்ளியில் படித்தார். அதன் பிறகு வீட்டிலிருந்தபடியே சமற்கிருதம், உருது, பெர்சியன், இந்தி, ஆங்கிலம் போன்ற மொழிகளைக் கற்றுத் தேர்ந்தார். இது தவிர தத்துவம், மதம், வரலாறு, புதைபொருள் ஆய்வு குறித்த நூல்களையும் விரும்பிப் படித்து அதிலும் தன்னை வளப்படுத்திக் கொண்டார். இவர் மூன்று திருமணம் செய்து கொண்டார்.
# ஜெய்சங்கர் பிரசாத்

## இலக்கியப் பங்களிப்பு

“பாரத் தேந்து” எனும் இதழில் “கலாதர்” எனும் புனைப்பெயரில் இவரது முதல் கவிதை வெளியானது. “ஹான்ஸ்”, “ஜகரான்” எனும் இதழ்களில் இவர் நிறைய கவிதைகளை எழுதி வந்தார். அதன் பிறகு 1909 ஆம் ஆண்டில் “இந்து” எனும் மாத இதழைத் தொடங்கினார். இவரது இயற்பெயரான “ஜெய்சங்கர்” என்பதை விட இவர் இலக்கியத்திற்காக வைத்துக் கொண்ட “பிரசாத்” என்கிற புனைபெயர் மிகவும் புகழ் பெற்றதால் இரண்டு பெயரையும் இணைத்து வைத்துக் கொண்டார்.  
“பிரேம் பாதிக்”, “கானன்குஸீம்”, “சித்ராதர்”, “ஜர்னா”, “அன்சு”, “லெகர்”, “காமாயினி” எனும் கவிதைத் தொகுதிகளை எழுதி வெளியிட்டார். இவர் பதின்மூன்று இலக்கியத்தரம் மிகுந்த நாடகங்கள், எட்டு வரலாறுகள், மூன்று புராணங்கள், உணர்வுப்பூர்வமான இரண்டு நாடகங்கள் போன்றவற்றை எழுதி வெளியிட்டிருக்கிறார். “கன்கல்”, “டிட்லி” என்னும் இரண்டு நாவல்களை எழுதி வெளியிட்டார். “ஐராவதி” எனும் நாவல் முடிவடையாமல் இடையில் நின்று போய் விட்டது. கவிதை மற்றும் உரைநடை கலந்த “ஊர்வசி மற்றும் பப்ருவாகன்” என்னும் நூலையும் எழுதி வெளியிட்டார். இது தவிர கட்டுரைகளையும் எழுதி வெளியிட்டார்.  
இவர் உயர்வான கருத்துக்களை உள்ளடக்கிய கவிதை, கட்டுரை, கதை, நாவல்கள், நாடகங்கள் என இலக்கியத்திற்குப் பெரும் பங்களிப்புகளைச் செய்துள்ளார். இவரது “காமாயினி” எனும் காவியத்திற்கு மங்களப் பிரசாத் விருது வழங்கப்பட்டது.
# ஜெய்சங்கர் பிரசாத்

## வணிகர்

வணிகக் குடும்பத்தைச் சேர்ந்த இவரது தந்தையும், மூத்த சகோதரரும் திடீரென மரணமடைந்ததால் வணிகத்தைக் கவனிக்க வேண்டிய பொறுப்பு இவருக்கு ஏற்பட்டது. இதனால் இலக்கியவாதியான இவர் பின்னர் வணிகராக மாறிவிட்டார்.
# ஜெய்சங்கர் பிரசாத்

## மறைவு

உத்தரப்பிரதேசத்தின் காசி நகரில் இவருடைய நாற்பத்தெட்டாம் வயதில் 15-11-1937 ஆம் நாளில் மரணமடைந்தார்.
# அல்பட் ட்ரொட்

**அல்பட் ட்ரொட்** (*Albert Trott*, பிறப்பு: பெப்ரவரி 6 1873, இறப்பு: சூலை 30 1914), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 375 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1895 - 1899 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிரெட் ட்ரூமன்

**ஃபிரெட் ட்ரூமன்** (*Fred Trueman*, பிறப்பு: பெப்ரவரி 6 1931, இறப்பு: சூலை 1 2006 ), இங்கிலாந்து அணியின் துடுப்பாட்டக்காரர் ஆவார். இவர் 67 தேர்வுத் துடுப்பாட்டப் போட்டிகளிலும், 603 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1952 - 1965 ல், இங்கிலாந்து நாட்டு அணியின் உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
உலகின் சிறந்த வேகப்பந்து வீச்சாளர்களுல் ஒருவராகக் கருதப்படும் ஃபிரெட் ட்ரூமன் தேர்வுத் துடுப்பாட்டப் போட்டிகளில் 307 இலக்குகளை வீழ்த்தி அவருடைய காலத்தின் அருஞ்செயல் புரிந்தவரானார். சிறப்பான பங்களிப்பாக ஒரு ஆட்டத்தில் 31 ஓட்டங்கள் கொடுத்து 8 இலக்குகளை வீழ்த்தியுள்ளார்.  
இவர் பிரையன் ஸ்டேதமுடன் இணைந்து பல ஆண்டுகள் துவக்க ஓவர்களை வீசி வந்துள்ளார். தேர்வுத் துடுப்பாட்ட வரலாற்றில் மிகச் சிறந்த துவக்க பந்துவீச்சாளர்களில் ஒருவராகவும் அறியப்படுகிறார். மிகச் சிறந்த களத் த்டுப்பு வீரராகவும் அறியப்பட்டார். குறிப்பாக லெக் சிலிப்பில் சிறப்பாகச் செயலபட்டார். மேலும் பின்கள வீரராகக் களம் இறங்கி அணியின் ஓட்டத்தினை அதிகரிக்கச் செய்தார். இவர் மூன்று முதல் தரத் துடுப்பாட்ட நூறுகளை அடித்துள்ளார். துடுப்பாட்ட எழுத்தாளர்கள் சங்கம் இவருக்கு 1951 மற்றும் 1952 ஆம் ஆண்டின் சிறந்த இளாம் துடுப்பாட்ட வீரராகத் தேர்வு செய்தது. 1952 ஆம் ஆண்டில் இவரின் சிறப்பான ஆட்டத்தினால் 1953 ஆம் ஆண்டின் விசுடன் துடுப்பாட்ட அறிக்கையில் இடம் பிடித்தார்.  
இவருடைய திறமை மற்றும் பிரபலத்தின் காரணமாக யார்க்ஷயரின் மிகச் சிறந்த வாழும் நபர் இவர் தான் என அப்போதைய பிரித்தானிய பிரதமர் ஹெரால்டு விசன் நகைச்சுவையாகக் குறிப்பிட்டார். இருந்தபோதிலும் பல இங்கிலாந்து அணிகளில் இருந்து அவர் நீக்கம் செய்யப்பட்டார். அணிகளின் நிர்வாகத்திடம் ஏற்பட்ட சில பிரச்சினைகள் காரணமாக இவர் விலக்கப்பட்டார். துடுப்பாட்ட வாழ்க்கையில் இருந்து ஓய்வு பெற்ற பின் ஊடகத் துறையில் பணியாற்றினார். பிபிசி வானொலியில் தேர்வுத் துடுப்பாட்ட நிகழ்ச்சிகளில் பணியாற்றினார்.1989 ஆம் ஆண்டில் இங்கிலாந்து ராணியின் பிறந்தநாள் விழாவில் துடுப்பாட்டத்தில் இவரின் பங்களிப்பினை பாராட்டும் விதமாக இவருக்கு பிரித்தானிய பேரரசின் விருது வழங்கப்பட்டது. 2009 ஆம் ஆண்டின் பன்னாட்டுத் துடுப்பாட்ட அவையின் ஹால் ஆஃப் பேமாக அறிவிக்கப்பட்டார்.  
ஆகஸ்டு 2008 இல் இங்கிலாந்துத் துடுப்பாட்ட அணி அதன் 1000 ஆவது போட்டியில் விளையாடியது. அப்போது இங்கிலாந்து துடுப்பாட்ட வாரியத்தினால் அறிவிக்கப்பட்ட பதினொரு தேர்வுத் துடுப்பாட்ட வீரர்கள் கொண்ட அணியில் இவருக்கும் இடம்கிடைத்தது.
# பிரெட் ட்ரூமன்

## ஆரம்பகால வாழ்க்கை

ஃபிரட் ட்ரூமன் யார்க்சயரில் உள்ள ஸ்டைன்டனில் இவரின் பெற்றோருக்கு ஐந்தாவது குழந்தையாகப் பிறந்தார். இவர் தான் பிரக்கும் போது 6.4 கிலோ இருந்ததாகவும் தனது பாட்டி திருமதி. ஸ்டிம்சன் தனது தாய்க்கு பிரசவம் பார்த்ததாகவும் கூறினார். இவருக்கு முதலில் சீவர்ட்ஸ் என பெயரிடப்பட்டது பின் ட்ரூமனின் பெற்றோர்கள் பாட்டியினைப் பெருமைப்படுத்துவதற்காக ஃபிரடரிக் சீவர்ட்ஸ் ட்ரூமன் எனப் பெயரிட்டனர். அந்தப் போட்டியின் இரண்டு ஆட்டப் பகுதிகளிலும் பிறையன் குளோசுடன் இணைந்து துவக்க ஓவர்களை வீசினார். பிரையன் குளோஸ் மித வேகப் பந்துவீச்சாளர் ஆவார். ட்ரூமன் அதில் முதல் ஆட்டப் பகுதியில் 72 ஓட்டங்களை விட்டுக் கொடுத்த போதிலும் இலக்கினைக் கைப்பற்றவில்லை. இரண்டாவது ஆட்டப் பகுதியில் 22 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். கேம்பிரிட்ஜ் அணி 283 மற்றும் 196 ஓட்ட்ங்களில் இரண்டு ஆட்டப் பகுதிகளிலும் ஆட்டமிழந்தது. யார்க்சயர் அணி 6 இலக்குகளை இழந்து 317 ஓட்டங்கள் எடுத்து டிக்ளேர் என அறிவித்தது.அதனால் ட்ரூமன் துடுப்பாட வாய்ப்பு கிடைக்கவில்லை.
# அலெக்ஸ் டியூடர்

**அலெக்ஸ் டியூடர்** (*Alex Tudor*, பிறப்பு: அக்டோபர் 23 1977) என்பவர் இங்கிலாந்து அணியின் துடுப்பாட்டக்காரர் ஆவார். இவர் 10 தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளி லும் 129 முதல்தர துடுப்பாட்டப் போட்டிகளிலும், 82 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998 - 2002 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நெவில் டஃப்நெல்

**நெவில் டஃப்நெல்** (*Neville Tufnell*, பிறப்பு: சூன் 13 1887, இறப்பு: ஆகத்து 3 1951), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 70 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஃபில் டஃப்நெல்

**ஃபில் டஃப்நெல்** (*Phil Tufnell*, பிறப்பு: ஏப்ரல் 29 1966 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் 42 தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளி லும் 316 முதல்தர துடுப்பாட்டப் போட்டிகளிலும், 99 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 - 2001 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மொரிஸ் டர்ன்புல்

**மொரிஸ் டர்ன்புல்** (*Maurice Turnbull*, பிறப்பு: மார்ச்சு 16 1906, இறப்பு: ஆகத்து 5 1944), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 388 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1936 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆண்டிமடம்

**ஆண்டிமடம்** (**Andimadam**) என்பது இந்தியாவின், தமிழ்நாடு மாநிலத்தில் அரியலூர் மாவட்டத்தில் அமைந்துள்ள ஆண்டிமடம் வட்டம் & ஆண்டிமடம் ஊராட்சி ஒன்றியத்தின் நிர்வாகத் தலைமையிடம் மற்றும் கிராம ஊராட்சி ஆகும். இது 16.09.2016-இலிருந்து ஒரு வட்டமாக அறிவிக்கப்பட்டுள்ளது. அரியலூர் மாவட்டத்தில் சுண்ணாம்புக்கல் அதிகமாக காணப்படுவதால் சிமெண்ட் நகரம் என அழைக்கப்படுகிறது. ஆண்டிமடம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.
# ஆண்டிமடம்

## மக்கள்தொகை

2001-ஆம் ஆண்டின் மக்கள் தொகை கணக்கெடுப்பின்படி மக்கள் தொகை 6633 ஆண்கள் 3315 பெண்கள் 3318.இது அரியலூரிலிருந்து 50 கி.மீ. தொலைவில் அமைந்துள்ளது. வடகிழக்கில் 242 கி.மீ. தொலைவில் சென்னை அமைந்துள்ளது. தென்மேற்கில் 111 கி.மீ. தொலைவில் திருச்சியும், தென்கிழக்கில் 23 கி.மீ. தொலைவில் கங்கைகொண்டசோழபுரமும் அமைந்துள்ளது.
# ஆண்டிமடம்

## பார்க்க வேண்டியவை

பழமை வாய்ந்த சிவன் கோவில் நகரத்தின் மையப்பகுதியில் அமைந்துள்ளது.(மேல அகத்தீச்வரர் ஆலயம் விளந்தை ஆண்டிமடம்). இக்கோவிலின் சிவலிங்கம் அகத்தியரால் உருவாக்கப்பட்டது. இக்கோவிலைச்சுற்றி ஐந்து சிவலிங்கங்கள் அமைந்துள்ளது. மேலும் இங்கு புகழ் பெற்ற புனித மார்த்தினார் ஆலயம் அமைந்துள்ளது.
# உவெசுலி கல்லூரி, கொழும்பு

**உவெசுலி கல்லூரி** (*Wesley College*, வெஸ்லி கல்லூரி) இலங்கை தலைநகர் கொழும்பில் உள்ள ஒரு தனியார் ஆண்கள் பள்ளி ஆகும். இது 1874, மார்ச் 2 இல் நிறுவப்பட்டது.  
1874 மார்ச் 2 ஆம் நாள் மெதடிஸ்தத் திருச்சபையின் நிறுவனர் ஜோன் உவெசுலியின் நினைவாக அவரது நினைவு நாள் அன்று கொழும்பின் நடுப்பகுதியில் புறக்கோட்டையில் டாம் வீதியில் கொழும்பு மெதடிஸ்த திருச்சபையினரால் உவெசுலி கல்லூரி ஆரம்பிக்கப்பட்டது. பின்னர் அங்கிருந்து கொழும்பில் பொரல்லைக்கு இடமாற்றப்பட்டது. இக்கல்லூரியின் முதல் அதிபராக வண. சாமுவேல் வில்க்கின் பணியாற்றினார். இப்பாடசாலை முக்கியமாக சீர்திருத்தக் கிறித்தவர்களுக்கு என ஆரம்பிக்கப்பட்டதாயினும், இப்போது இங்கு பல மதத்தவர்களும் ஆங்கிலம், சிங்களம், தமிழ் என மூன்று மொழிகளிலும் ஆரம்ப, மற்றும் இடைநிலைக் கல்வியைப் பெறுகின்றனர். இப்பள்ளியில் ஆண்டு ஒன்று முதல் 13 வரை வகுப்புகள் நடைபெறுகின்றன.
# உவெசுலி கல்லூரி, கொழும்பு

## உவெசுலி கல்லூரியில் படித்தவர்கள்

- சேர் ஒலிவர் குணதிலக்க, ஆளுநர் (1954–1962)
- ஆறுமுகம் கனகரத்தினம், வழக்கறிஞர், அரசியல்வாதி
- சுப்பிரமணியம் சிவபாலன், அரசியல்வாதி
- முகம்மது மாக்கான் மாக்கார், அரசியல்வாதி
- எம். எச். மொகம்மது, அரசியல்வாதி
- மகாதேவன் சதாசிவம், துடுப்பாட்ட வீரர்
- பிரண்டன் குருப்பு, துடுப்பாட்ட வீரர்
- பர்வீஸ் மஹ்ரூப், துடுப்பாட்ட வீரர்
- ஜெப்ரி வான்டர்சே, துடுப்பாட்ட வீரர்
# கிழக்கு ராண்ட்

**கிழக்கு ராண்ட் ** (East Rand) மகா ஜோகானஸ்பேர்க் பெருநகர்ப் பகுதியுடன் செயற்திட்டங்களுக்காக இணைந்துள்ள விட்வாடர்சுராண்டின் கிழக்கு நகரப் பகுதியாகும். 1886ஆம் ஆண்டு தங்கம் பொதிந்த கடற்பாறை கண்டுபிடிக்கப்பட்ட பின்னர் ஐரோப்பியர் குடியேற்றம் நிகழ்ந்த பகுதியாகும். இங்கு துவங்கிய தங்க வேட்டையே ஜோகானஸ்பேர்க் குடியேற்றத்திற்கு காரணமாக அமைந்தது.  
நிறவெறிக் கொள்கை முடிவிற்கு வரும் தருவாயில் இங்குள்ள கறுப்பின நகரப்பகுதிகளில் ஆபிரிக்க தேசிய காங்கிரஸ் தொண்டர்களுக்கும் இங்காதா விடுதலை கட்சித் தொண்டர்களுக்கும் பலத்த கைகலப்புகள் ஏற்பட்டன. .  
இந்த வலயம் மேற்கில் கெர்மிஸ்டனிலிருந்து கிழக்கே ஸ்பிரிங்ஸ் வரையும் தெற்கே நிகெல் வரையும் பரவியுள்ளது. இப்பகுதியில் போக்ஸ்பர்க், பெனோனி, பிராக்பன், கெம்ப்டன் பார்க், ஈடென்வேல், பெட்பார்வியூ ஆகிய நகரங்கள் உள்ளடங்கி உள்ளன.  
தென்னாபிரிக்காவின் நகராட்சிகளின் சீர்திருத்தத்தின்போது கிழக்கு ராண்டின் உள்ளூராட்சிகள் ஒருங்கிணைக்கப்பட்டு 1999ஆம் ஆண்டு ஒரே நகராட்சியாக *அமைதியின் இடம்* எனப் பொருள்பட "எகுர்யுலேனி பெருநகர மாநகராட்சி" (Ekurhuleni Metropolitan Municipality) எனப் பெயரிடப்பட்டது.  
மேற்கு ராண்ட் போலவே இதுவும் தனி மாநகராட்சியாக இருந்தபோதும் மகா ஜோகானஸ்பேர்க் பெருநகர்ப் பகுதியுடன் இப்பகுதி இணைக்கப்பட்டுள்ளது. எனவே கிழக்கு ராண்டின் தொலைபேசி அழைப்புக் குறியீடு ஜோகானஸ்பேர்கின் 011 ஆக உள்ளது. கிழக்கு ராண்ட் பகுதியில் வசிப்போர் ஜோனஸ்பேர்கில் பணியாற்றுவதும் அதேபோல ஜோகானஸ்பேர்க் மக்கள் இங்கு பணியாற்றுவதும் வழமையானதே.
# டிக் டைல்டெஸ்லே

**டிக் டைல்டெஸ்லே** (*Dick Tyldesley*, பிறப்பு: மார்ச்சு 11 1897, இறப்பு: செப்டம்பர் 17 1943), இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 397 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1930 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எர்னஸ்ட் டில்டெஸ்லி

**எர்னஸ்ட் டில்டெஸ்லி** (*Ernest Tyldesley*, பிறப்பு: பிப்ரவரி 5 1889, இறப்பு: மே 5 1962), இங்கிலாந்து அணியின் துடுப்பாட்டக்காரர் ஆவார். இவர் 14 தேர்வுத் துடுப்பாட்டப் போட்டிகளிலும் , 648 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1929 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜொன்னீ டெல்டெஸ்லே

**ஜொன்னீ டெல்டெஸ்லே** (*Johnny Tyldesley*, பிறப்பு: நவம்பர் 22 1873, இறப்பு: நவம்பர் 27 1930), இங்கிலாந்து அணியின் துடுப்பாட்டக்காரர். இவர் 31 தேர்வுத் துடுப்பாட்டப் போட்டிகளிலும் , 608 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 - 1909 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எட்வர்ட் டைல்கோட்

**எட்வர்ட் டைல்கோட்** (*Edward Tylecote*, பிறப்பு: சூன் 23 1849, இறப்பு: மார்ச்சு 15 1938), இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும் , 93 முதல்தரத் துடுப்பாட்டப் போட்டிகளிலும் கலந்து கொண்டுள்ளார். இவர் 1882 - 1886 இல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டெட் டைலர்

**டெட் டைலர்** (*Ted Tyler*, பிறப்பு: அக்டோபர் 13 1864, இறப்பு: சனவரி 25 1917 ), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 185 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மலை

, அசர்பைசான்]]
**மலை** (*Mountain*) என்பது ஒரு குறித்த நிலப்பகுதியில் அதன் சுற்றாடலுக்கு மேலே உயர்ந்து காணப்படும் ஒரு பெரிய நிலவடிவம் ஆகும். இதற்கு ஒரு உச்சி இருக்கும். மலை, குன்று ஆகிய சொற்கள் சில வேளைகளில் ஒன்றுக்கு ஒன்று மாற்றீடாகப் பயன்பட்டாலும், குன்று, மலையைவிட குறைவான உயரமும் உச்சி இல்லாமலும் சரிவு கொண்டதாகவும் இருக்கும். மலை தொடர்பான கல்வித்துறை மலையியல் எனப்படுகிறது.
# மலை

## வரைவிலக்கணம்

மலை என்பதற்கு எல்லோராலும் ஏற்றுக்கொள்ளப்படும் வரைவிலக்கணம் எதுவும் கிடையாது. உயரம், கன அளவு, புறவடிவம், சரிவு, இடைவெளி, தொடர்ச்சி என்பன மலை என்பதை வரையறுப்பதற்கான அடிப்படைகளாகப் கொள்ளப்படுகின்றன. "பிரமிப்பூட்டத்தக்கதாக, அல்லது குறித்துச் சொல்லத்தக்க உயரத்துக்கு, சுற்றுப்புறப் பகுதிகளிலிருந்து ஏறத்தாழச் சடுதியாக இயற்கையாகவே உயர்ந்திருக்கும் நில மேற்பரப்பு" என்று ஆக்சுபோர்டு ஆங்கில அகராதி, மலைக்கு வரைவிலக்கணம் கொடுத்துள்ளது.  
ஒரு நிலவடிவம் மலையாகக் கொள்ளப்படுகிறதா என்பதை உள்ளூர் மக்கள் அதனை எவ்வாறு அழைக்கின்றனர் என்பதிலேயே தங்கியுள்ளது. கலிபோர்னியாவின் சான்பிரான்சிசுக்கோவில் உள்ள "டேவிட்சன் மலை" 300 மீட்டர் (980 அடி) மட்டுமே உயரம் கொண்டது. ஆயினும் அது மலை எனப்படுகிறது. இதுபோலவே ஒக்லகோமாவின் லோட்டனுக்குப் புறத்தேயுள்ள "இசுக்காட் மலை" 251 மீட்டர் (823 அடி) மட்டுமே உயரமானது. யாழ்ப்பாணக் குடாநாட்டில், கடல் மட்டத்திலிருந்து சற்றே உயர்ந்திருக்கும் பகுதி கீரிமலை என்று அழைக்கப்படுவதையும் குறிப்பிடலாம்.  
மலை என்பதற்குப் பின்வரும் வரைவிலக்கணங்கள் புழக்கத்தில் உள்ளன:  
- அடிவாரத்தில் இருந்து குறைந்தது 2,500 மீட்டர் (8,202 அடி) உயரம் கொண்டது.
- அடிவாரத்தில் இருந்து 1,500 மீட்டர்களுக்கும் (4,921 அடி) 2,500 மீட்டர்களுக்கும் (8,202 அடி) உயரத்துக்கு மேற்பட்டும், 2 பாகைகளுக்கு மேற்பட்ட சரிவும் கொண்டது.
- அடிவாரத்தில் இருந்து 1,000 மீட்டர்களுக்கும் (3,281 அடி) 1,500 மீட்டர்களுக்கும் (4,921 அடி) உயரத்துக்கு மேற்பட்டும், 5 பாகைகளுக்கு மேற்பட்ட சரிவும் கொண்டது.  
ஆசியாவின் 64% நிலப்பகுதியும்; ஐரோப்பாவின் 25% நிலப்பகுதியும்; தென்னமெரிக்காவின் 22% உம்; ஆசுத்திரேலியா, ஆப்பிரிக்காக் கண்டங்களில் முறையே 17%, 3% ஆகிய பகுதிகளும் மலைகளினால் மூடப்பட்டுள்ளன. மொத்தமாக உலகின் 24% நிலப்பகுதி மலைகளாக உள்ளன. உலகின் 10% மக்கள் மலைப் பகுதிகளில் வாழ்கின்றனர். உலகின் பெரும்பாலான ஆறுகள் மலைப் பகுதிகளிலேயே உருவாகின்றன என்பதுடன் உலக மக்களில் அரைப் பகுதியினர் நீருக்காக மலைகளிலேயே தங்கியுள்ளனர்.
# மலை

## நிலப் பண்பியல்

மலைகளை - எரிமலை, மடிப்பு, பகுதி என மூன்று வகைகளாகப் பிரிக்கப்படுகின்றன. இம்மூன்று வகைகளும், பூமிக்கு அடியிலிருக்கும் பாறை அடுக்குகள் நகர்வதால் உருவாகின்றன.
# மலை

## நிலப் பண்பியல்

### எரிமலைகள்

பூமிக்கு அடியிலிருக்கும் பாறை அடுக்குகளின் அழுத்தத்தால் வெப்பநிலை உயர்ந்து எரிமலைகள் (**Volcanoes**) உருவாகின்றது. பூமிக்கு அடியில் 100கிமீ தொலைவில் ஏற்படும் உயரழுத்த வெப்பநிலையானது, அருகிலிருக்கும் பாறைகளை உருக்கி திரவம் போன்றதாக்கிவிடும். திரவநிலையிலுள்ள பாறைக்குழம்பானது, தனது உஷ்னத்தால் மேலெழுந்து பூமியின் மேற்பரப்பை அடைந்துவிடும். மேற்பரப்பை அடைந்த பாறைக்குழம்பானது, அப்படியே படிந்து பெரும் எரிமலைகளாய் உருவாகிவிடும். சப்பானிலுள்ள ஃவூஜி மலை மற்றும் பிலிப்பீன்சிலுள்ள பினாதுபோ சிகரம் ஆகியவை எரிமலைகளின் சான்றுகளாகும்.
# மலை

## நிலப் பண்பியல்

### மடிப்பு மலைகள்

மடிப்பு மலைகளானது (**Fold mountains**), பூமிக்கு மேலிருக்கும் பாறை அடுக்குகள் ஒன்றோடு ஒன்று உராய்ந்து பாறைகள் மடிவதினால் உருவாகின்றன. பெரும் வெடிப்பிலிருந்து உருவாகிய பூமியின் மேற்பரப்பில், எடை குறைந்து காணப்பட்ட பெரும் பாறைகளானது ஒருகட்டத்தில் அசையா நிலங்களான கண்டங்களை நோக்கி நகர ஆரம்பித்தது. பின்னர் உந்து விசையினால் தள்ளப்பட்ட பாறைகள், பெரும் விசை கொண்டு கண்டங்களுடன் மோதியதால் ஏற்பட்ட செங்குத்தான மடிப்புகளே மடிப்பு மலைகள் எனப்படுகி்ன்றன.. ஆல்ப்ஸ் மலைத்தொடரின் ஒரு பகுதியான ஜீரா மலைத்தொடர், மடிப்பு மலைகளுக்கு சிறந்த உதாரணமாகும்.
# மலை

## நிலப் பண்பியல்

### பகுதி மலைகள்

பூமியின் மேலடுக்கிலுள்ள பாறை அடுக்குகள், ஒன்றோடு ஒன்று உராய்வதில் ஏற்படும் தவறுகளினால் பகுதி மலைகள் (**Block mountains**) உருவாகின்றன. ஒரு பாறையின் தவறுதலான நகர்தலால், மற்ற பாறைகள் பாதிக்குமானாலும் மலைகள் உருவாகும். பாறைகள் உராய்வதால் மேல்லெழும்பப்பட்ட பகுதிகள், பகுதி மலைகளாகும். மலைத்தொடரின் இடைப்பட்ட பள்ளமான பகுதிகள், பிளவிடை பள்ளங்கள் என அழைக்கப்படுகின்றன. மேலும் இது சிறிய வடிவிலான பள்ளத்தாக்குகளாகும். கிழக்கு ஆபிரிக்கா, வொஸ்கெஸ், வட அமெரிக்காவின் மேற்கிலுள்ள மலைத்தொடர் ஆகியவை, பகுதி மலைகளின் சான்றுகளாகும். பாறைகளின் அழுத்தத்தால் மெல்லியதான பூமியின் மேலேடுகள் விரிவடையும் போது, பகுதி மலைகள் அடிக்கடி உருவாகும்.
# மலை

## நிலப் பண்பியல்

### மண்ணரிப்பு

மலைப்பகுதிகள் பல காரணங்களால் (நீர், காற்று, பனி, நிறை ஈர்ப்பு) மண்ணரிப்புக்கு ஆளாகின்றன, இதனால் மண் படிப்படியாக உயரப்பகுதியில் இருந்து கீழே தள்ளப்படுகின்றன. இதனால் மலைகளின் மேற்பரப்பு குறைக்கிறது. இதனால் பனிச்சரிவு நிகழ்வுகள்,  பிரமிடு போன்ற சிகரங்கள், கத்தி-விளிம்புகள், கின்ன வடிவ வளைந்த ஏரிகள், பீடபூமி மலைகள் போன்றவை உயர்ந்த பீடபூமியின் அரிப்பிலிருந்து உருவாகின்றன.
# மலை

## சூழலியல்

மலைகள் மீது நிலவும் குளிர்ச்சியான காலநிலை மலைகளில் வாழும் தாவரங்களையும் விலங்குகளையும் பாதிக்கிறது. இதனால் மலைப்பகுதியில் வாழும் தாவரங்கள் மற்றும் விலங்குகள் போன்றவை இக்கால நிலையில் வாழ ஏதுவாக தங்களை தகவமைத்துக் கொள்கின்றன. மலையின் உயரப்பகுதிகளில் சூழியல் அமைப்பானது கிட்டத்தட்ட நிலையான காலநிலை நிலவுகிறது. இது உயரடுக்கு மண்டலம் எனப்படுகிறது. வறண்ட காலநிலைகளுடன், அதிக மழைப்பொழிவு மற்றும் குறைந்த வெப்பநிலை ஆகியவை இப்பகுதியில் மாறுபட்ட காலநிலையை கொண்டதாக உள்ளது.  
உயரடுக்கு மண்டலங்களில் காணப்படும் சில தாவரங்களும் விலங்குகளும் தனிமைப் படுத்தப்படுகின்றன, ஒரு குறிப்பிட்ட மண்டலத்திற்கு மேலேயும் கீழேயுள்ள நிலைமைகள் மாறுபட்டு இருப்பதால், அவற்றின் இயக்கங்கள் அல்லது பரவல்கள் கட்டுப்படுத்தப்படும். இந்த தனிமைப்படுத்தப்பட்ட சுற்றுச்சூழல் அமைப்புகள் வானளாவிய தீவுகளாக அறியப்படுகின்றன.  
உச்சநிலை மண்டலங்களில் ஒரு பொதுவான முறை நிலவுகிறது. உயரத்தில் உள்ள காலநிலையில், மரங்கள் வளர முடியாது, அங்கு உள்ள வாழ்க்கையானது எப்பொழுதும் பனிசூழ்ந்து துருவப்பகுதி போல இருக்கும். அதற்கும் கீழே, மலைக் காடுகள் காணப்படுகின்றன. இங்கு பூமியின் மிதமான காலநிலை நிலவுவதால், இந்த காடுகளில் உள்ள மரங்கள், பெரும்பாலும் வெப்ப மண்டல, மழைக்காட்டு மரங்களாக இருக்கின்றன.
# மலை

## உயிரினங்களின் வாழ்க்கையை ஆய்தல்

மலைகளின் குளிர்ச்சியான காலநிலையானது, அங்கு வாழும் தாவரங்கள் மற்றும் விலங்குகளைப் பாதிக்கிறது. இதில், குறிப்பிடத்தக்க ஒரு சில தாவரங்கள் மற்றும் விலங்குகள் மட்டுமே வாழ முனைகின்றன. இதனால், உயிரினங்களின் பரிமாண வளர்ச்சி பாதிக்கப்படுகின்றன. உலர் காலநிலைகளுடன் உள்ள பகுதிகளில், அதிக மழையினாலும் குறைந்த தட்பவெப்ப நிலையினாலும், பல்வேறு இயற்கை சூழல்களை வழங்குகிறது.
# மலை

## சமுதாயம்

கடுமையான வானிலை மற்றும் சிறிய அளவிலான நிலப்பரப்பு ஆகியவற்றின் காரணமாக சமவெளிகளைவிட மலைகளில் மனித குடியிருப்புகளு் பொதுவாக குறைவானவை ஆகும். பூவியில் 7% நிலப்பரப்பே 2,500 மீட்டர் (8,200 அடி) க்கும் கூடுதலான உயரத்தில் உள்ளது, இந்த உயரத்திற்கு மேலே 140 மில்லியன் மக்கள் வாழ்கின்றனர் உயரம் கூடக்கூட வளிமண்டல அழுத்தம் குறைவதால் சுவாசத்திற்கான குறைவான ஆக்ஸிஜன் கிடைக்கிறது, மேலும் சூரிய கதிர்வீச்சிலிருந்து (UV) குறைவான பாதுகாப்பே இங்கு உள்ளது. ஆக்சிஜன் குறைவதால்,  உலகிலேயே மிக அதிகமான நிரந்தர குடியிருப்புகள் 5,100 மீட்டர் (16,700 அடி) வரையே உள்ளன. நிரந்தரமாக தாங்கமுடியாத மிக அதிகமான உயரம் 5,950 மீட்டர் (19,520 அடி) ஆகும். 8,000 மீட்டர் (26,000 அடி) உயரத்தில், மனித உயிர்களுக்கு போதுமான போதுமான ஆக்ஸிஜன் இல்லை. இதனால் இது "மரண மண்டலம்" என்று அறியப்படுகிறது. எவரெஸ்ட் சிகரத்தின் முனை மற்றும் கே2 சிகரம் ஆகியன மரண மண்டலத்தில் உள்ளன.  
ஆண்டிஸ், மத்திய ஆசிய, ஆபிரிக்கா ஆகிய பகுதிகளில் சுமார் பாதி மலைவாசி மக்கள் வாழ்கின்றனர்.
பாரம்பரிய மலைசார் சமூகங்கள் விவசாயம் செய்து வாழ்து வந்தனர், தாழ் நிலங்களிலைவிட இங்கு விவசாயம் பொய்த்துப்போகும் ஆபத்து கூடுதலாக உள்ளது. மலைகளிலேயே பெரும்பாலும் தாதுக்கள் கிடைப்பதால், தாது அகழும் சுரங்கங்கள் சில சமயம் மலைவாழ் சமுதாய மக்களின் பொருளாதரத்தில் முதன்மை அங்கமாக இருக்கின்றன. மிக அண்மைக்காலமாக, மலைவாழ் சமுதாயத்தினருக்கு சுற்றுலா சார்ந்த தேசிய பூங்கா அல்லது ஸ்கை ரிசார்ட்ஸ் போன்றவை கவர்ச்சிகரமான வளர்ச்சியைக் அளிக்கின்றன.  மலைவாழ் மக்களில் சுமார் 80% வறுமைக் கோட்டிற்கு கீழே வாழ்கின்றனர்.
# மலை

## தமிழர் பண்பாட்டில் மலை

தமிழ்த் திணையியலின் படி, மலையும் மலை சார்ந்த பகுதிகளும் குறிஞ்சி என்று அழைக்கப்படுகிறது.
# மலை

## மேலும் பார்க்க

- இமயமலை
- பர்வத மலை
- வெள்ளியங்கிரி மலை
- கொல்லிமலை
- அண்டெஸ்
- அக்கோன்காகுவா
- எவரெஸ்ட்
- ஃவூஜி மலை
- கஞ்சன்சுங்கா மலை
- கே-2 கொடுமுடி
- மலைகளின் பட்டியல்
- ஏழு கொடுமுடிகள்
# பிராங்க் டைசன்

**பிராங்க் டைசன்** (*Frank Tyson*, (6 சூன் 1930 – 27 செப்டம்பர் 2015) என்பவர் இங்கிலாந்து அணியின் முன்னாள் துடுப்பாட்டக்காரர் ஆவார். இவர் 17 தேர்வுத் துடுப்பாட்டப் போட்டிகளிலும் 244 முதல்தர துடுப்பாட்டப் போட்டிகளிலும் கலந்து கொண்டுள்ளார். 1954 - 1959 ஆம் ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
இவர் 1960 இல் ஆத்திரேலியாவுக்கு குடிபெயர்ந்த பின்னர் பள்ளி ஆசிரியர், பத்திரிகையாளர், துடுப்பாட்டப் பயிற்சியாளர் மற்றும் துடுப்பாட்ட வர்ணனையாளர் போன்ற பல்வேறு பணிகளில் பணியாற்றினார். பத்திரிகைகளால் " டைபூன் டைசன் " என்று புனைபெயர் கொண்டு அழைக்கப்பெற்ற இவர், துடுப்பாட்டத்தில் சிறந்த விரைவுபந்து வீச்சாளர்களில் ஒருவராக பல வர்ணனையாளர்களால் கருதப்பட்டார் ஏபிசி மற்றும் சேனல் நைனில் 26 ஆண்டுகள் துடுப்பாட்ட வர்ணனையாளராக பணியில் இருந்தார்.
# பிராங்க் டைசன்

## ஆரம்பகால வாழ்க்கை

டைசனின் தாயார் வயலட் டைசன் (பிறப்பு 1892) மற்றும் இவரது தந்தை யார்கசயர் சாயமிடும் நிறுவனத்தில் பணிபுரிந்தார், ஆனால் இவரது மகன் இங்கிலாந்துத் துடுபாட்ட அணிக்குத் தேர்ந்தெடுப்பதற்கு முன்பு அவர் இறந்தார். சிறுவனாக இருந்தபோது, தனது அண்ணன் டேவிட் டைசனுடன் துடுப்பாட்டம் விளையாடினார், இவர் இரண்டாம் உலகப் போரின் போது ஆத்திரேலியாவில் பணியாற்றினார். மிடில்டனில் உள்ள ராணி எலிசபெத்தின் இலக்கணப் பள்ளியில் கல்வி கற்றார், டர்காம் பல்கலைக்கழகத்தின் ஆட்ஃபீல்டு கல்லூரியில் ஆங்கில இலக்கியம் பயின்றார்  
ஒரு பல்கலைக்கழக பட்டதாரி என்ற முறையில், 1950 களில் தொழில்முறை துடுப்பாட்ட வீரர்களிடையே டைசன் பரவலாக அறியப்பட்டார். இவர் ஒரு தகுதிவாய்ந்த பள்ளி ஆசிரியராக இருந்தார், மேலும் ஜெஃப்ரி சாசர், ஜார்ஜ் பெர்னார்ட் ஷா மற்றும் வர்ஜீனியா வூல்ஃப் ஆகியோரின் படைப்புகளை சுற்றுப்பயணங்களில் வாசிக்கும் பழக்கம் கொண்டவராக இருந்தார். ஸ்லெட்ஜிங் செய்யும் மட்டையாளர்களுக்கு இவர் வேர்ட்ஸ்வொர்த்தை மேற்கோள்களை பதிலாக சுட்டிக் காட்டினார். இவர் தனது தேசிய சேவையை (போரின் போது ) ராயல் கார்ப்சு ஆஃப் சிக்னல்களில் 1952 இல் ஒரு விசைப்பலகை இயக்குநராக இருந்தார். விளையாட்டு வீரர்கள் பொதுவாக தலைமையக ஊழியர்களாகப் பணிபுரிந்தனர். இவர் தலைமையக 4 ஆவது பயிற்சி படைப்பிரிவில் பணியாற்றினார். இவர் துப்பாக்கிகளை வெறுத்தார், இவர் தனது துப்பாக்கி பயிற்சியை எடுத்தபோது, தான் எப்போதும் இலக்கை தவறவிட்டதாக கூறினார். 1952-53 ஆம் ஆண்டில் இவர் மரங்களை வெட்டுபவராகப் பணிபுரிந்தார். இதனை ஜோன் ஸ்னோ ஒரு விரைவு வீச்சாளரின் தசைகளை வளர்ப்பதற்கான ஒரு சிறந்த பயிற்சியாகக் கருதினார் மற்றும் துடுப்பாட்ட வீரர்களுக்கான ஆல்ஃப் கோவரின் கிழக்கு மலை உட்புற பள்ளியில் பயின்றார்.
# முக்கோண இறக்கை

(இது வழமையான வால் பகுதியைக் கொண்டுள்ளது)]]
குண்டுவீசும் வானூர்தி]]  
வானூர்தி இறக்கையின் மேலிருந்து காண் வடிவம் முக்கோண வடிவிலிருந்தால் அது **முக்கோண இறக்கை** (*Delta wing*) என வழங்கப்பெறும். இதன் ஆங்கிலப் பெயரான டெல்டா, முக்கோணவடிவிலிருக்கும் கிரேக்க எழுத்தான டெல்டா (Δ)-விலிருந்து பெறப்பட்டதாகும்.
# முக்கோண இறக்கை

## வரலாறு

### முக்கோணவடிவ நிலைப்படுத்திகள்

1529-க்கும் 1156-க்கும் இடைப்பட்ட காலகட்டத்தில், "கொன்றாடு காசு" என்பவர் ஒரு புத்தகத்தை எழுதியுள்ளார். அதில், வாணவேடிக்கை பொருட்கள் மற்றும் ஆயுதங்கள் கொண்டு ஏவுகணை தொழில்நுட்பத்தை விவரித்துள்ளார். அப்புத்தகத்தின் கையெழுத்துப் பிரதி 1961-ல் மீண்டும் கண்டெடுக்கப்பட்டது. அதில், பல்-நிலை ஏவுகணைகள், திரவ எரிபொருள் கலவையைப் பயன்படுத்துவது, முக்கோணவடிவ நிலைப்படுத்திகளைப் பயன்பாடு ஆகியவற்றைப் பற்றி எழுதியுள்ளார்.  
அக்கையெழுத்துப் பிரதி 1961-ல் கண்டறியப்படும் வரை, அவ்வகை நிலைப்படுத்திகளின் வடிவமைப்பு மற்றும் பெயர் 17-ஆம் நூற்றாண்டில் வாழ்ந்த போலந்து-லித்துவேனிய ராணுவப் பொறியாளரான கசிமெர்சு சீமெனோவிச் என்பவரால் கண்டறியப்பட்டது என எண்ணப்பட்டது.
# முக்கோண இறக்கை

## முக்கோண-இறக்கை வகைப்பாடுகள்

தூய முக்கோண இறக்கைகளின் சில விரும்பப்படாத பின்விளைவுக் காரணிகளால் அவற்றின் பயன்பாடு குறைந்தது. முக்கியமாக, அதிக தாக்கு கோணங்களில் காற்றோட்டப் பிரிவு (வளைந்த இறக்கைகளிலும் இத்தகைய பிரச்னை உண்டு), குறைவான உயரங்களில் அதிகமான இழுவை ஏற்படுதல். ஆகையால், தூய முக்கோண இறக்கைகள் அதிக உயரங்களில் அதிக வேகத்தில் பறக்கும் இடைமறித்துத் தாக்கும் வானூர்திகளில் மட்டும் பயன்படுத்தப்படுகின்றன.  
அண்மைக் கால போர் விமானங்களில் முக்கோண இறக்கைகளுடன் கானர்டுகளும் சேர்த்துப் பயன்படுத்தப்படுகின்றன. எ-கா: யூரோஃபைட்டர் டைஃபூன், டசால்ட் ரஃபேல்.  
| வாலற்ற முக்கோண இறக்கை | வாலுள்ள முக்கோண இறக்கை | வெட்டப்பட்ட முக்கோண இறக்கை | கலப்பு/கூட்டு முக்கோண இறக்கை | வளைந்த முக்கோண இறக்கை | அலைவரை முக்கோண இறக்கை | } |
| --- | --- | --- | --- | --- | --- | --- |
# எசன்

**எசன் ** (Essen, ) செருமனியின் வட ரைன்-வெஸ்ட்பாலியாவின் ரூர் பகுதியில் அமைந்துள்ள ஓர் நகரம். ரூர் ஆற்றின் கரையில் அமைந்துள்ள இந்த நகரத்தின் மக்கள்தொகை (சூன் 30, 2008 படி) ஏறத்தாழ 579,000. இது செருமனியின் ஒன்பதாவது மிகப்பெரும் நகரமாக உள்ளது. ரூர் பகுதியின் சார்பாக 2010ஆம் ஆண்டின் *ஐரோப்பிய பண்பாட்டு தலைநகராக* விளங்கியது.  
முந்தைய செருமனியின் நிலக்கரி மற்றும் இரும்பு ஆலைகளுக்கு மிக முக்கியமான மையமாக விளங்கிய எசன் வரலாற்றில் நாற்றாண்டுகள் பழமையான க்ரூப் குடும்ப இரும்பு தொழிற்சாலைகள் புகழ் வாய்ந்தவை. தற்போதைய எசன் சேவைகள் பொருளாதாரத்திலும் வல்லமை பெற்று அண்மையிலுள்ள டுசல்டோர்ஃப்புடன் இணைந்து ரூர் பகுதியின் *மேசைத் தொழிலகமாக* விளங்குகிறது. செருமனியின் 100 பெரும் நிறுவனங்களில் 13க்கு தலைமையகமாகவும் பல மண்டல நிறுவனங்களின் இருப்பிடமாகவும் உள்ளது.  
1958ஆம் ஆண்டு எசன் ரோமன் கத்தோலிக்க மறைமாவட்ட (*Ruhrbistum*) தலைமையகமாக தேர்ந்தெடுக்கப்பட்டது. 2003இன் துவக்கத்தில் 1972ஆம் ஆண்டிலிருந்து இயங்கி வந்த எசன் பல்கலைக்கழகம் மற்றும் டுயிஸ்பெர்க் பல்கலைக்கழகங்களை இணைத்து டுயிஸ்பெர்க்-எசன் பல்கலைக்கழகம் நிறுவப்பட்டது. இரு நகரங்களிலும் தனது வளாகங்களைக் கொண்டுள்ள இந்த பல்கலைகழகத்தின் மருத்துவமனை எசனில் உள்ளது.
# சான் உடால்

**சான் உடால்** (*Shaun Udal*, பிறப்பு: மார்ச்சு 18 1969), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 11 ஒருநாள் பன்னாட்டுத் துடுப்பாட்டப் போட்டிகளிலும் 301 முதல்தர துடுப்பாட்டப் போட்டிகளிலும், 410 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2005 - 2006 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் உலைட்

**ஜார்ஜ் உலைட்** (*George Ulyett*, பிறப்பு: அக்டோபர் 21 1851, இறப்பு: சூன் 18 1898), இங்கிலாந்து அணியின் துடுப்பாட்டக்காரர். இவர் 25 தேர்வுத் துடுப்பாட்டப் போட்டிகளிலும் , 537 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 - 1889 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# தமிழ்நாடு சித்த மருத்துவக் கல்லூரிகள்

இந்திய மருத்துவ முறைகளில் ஒன்றான சித்தா மருத்துவம் குறித்த கல்விகளை அளிக்கும் கல்லூரிகள் சித்தா மருத்துவக் கல்லூரிகள் என அழைக்கப்படுகின்றன. இக்கல்லூரிகளில் சித்தா மருத்துவ அறிஞர் (இளம்நிலை சித்தா மருத்துவம் மற்றும் அறுவை சிகிச்சை) (ஆங்கிலம்: Bachelour of Siddha Medicine and Surgery -B.S.M.S) மற்றும் சித்தா மருத்துவம், சித்தா குணபாடம், சித்தா சிறப்பு மருத்துவம், சித்தா குழந்தை மருத்துவம், சித்தா நோய்நாடல், சித்தா நஞ்சு நூலும் மருத்துவ நூலும் எனும் ஆறு பிரிவுகளின் கீழ் முதுநிலைப் பட்டப்படிப்புகளும் அளிக்கப்படுகின்றன.  
தமிழ்நாட்டில் தமிழ்நாடு அரசின் கட்டுப்பாட்டிலான, திருநெல்வேலி, பாளையங்கோட்டையில் ஆண்டுக்கு 100 மாணவர் சேர்க்கைக்கான இடங்களைக் கொண்ட அரசினர் சித்தா மருத்துவக் கல்லூரியும், சென்னை அரும்பாக்கத்தில் ஆண்டுக்கு 50 மாணவர் சேர்க்கைக்கான இடங்களைக் கொண்ட அரசினர் சித்தா மருத்துவக் கல்லூரியும் உள்ளன. இவை தவிர கன்னியாகுமரி மாவட்டத்திலுள்ள முன்சிறை, காஞ்சிபுரம் மாவட்டத்திலுள்ள பூந்தண்டலம் மற்றும் திருப்பெரும்புதூர் ஆகிய மூன்று இடங்களில் தலா 30 மாணவர் சேர்க்கைக்கான இடங்களைக் கொண்ட 3 சுயநிதி சித்தா மருத்துவக் கல்லூரிகள் உள்ளன. இக்கல்லூரிகளில் அரசுக் கல்லூரிகளில் ஆண்டுக்கு 150 மாணவர் சேர்க்கைக்கான இடங்களும், சுயநிதி மருத்துவக் கல்லூரிகளில் 90 மாணவர் சேர்க்கைக்கான இடங்களும் என மொத்தம் 240 மாணவர் சேர்க்கைக்கான இடங்கள் உள்ளன.
# டெரெக் அன்டர்வுட்

**டெரெக் அன்டர்வுட்** (*Derek Underwood*, பிறப்பு: சூன் 8 1945), இங்கிலாந்து அணியின் துடுப்பாட்டக்காரர். இவர் 86 தேர்வுத் துடுப்பாட்டப் போட்டிகளிலும் , 26 ஒருநாள் பன்னாட்டுத் துடுப்பாட்டப் போட்டிகளிலும் 676 முதல்தர துடுப்பாட்டப் போட்டிகளிலும், 411 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1966 - 1982 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். சூலை 16, 2019 இல் பன்னாட்டுத் துடுப்பாட்ட அவையின் புகழரங்கில் ஆலன் பார்டர், டேவிட் கோவர் மற்றும் நீல் ஹார்வி ஆகியோருடன் இடம்பெற்றார்.
# தமிழ்நாடு ஆயுர்வேத மருத்துவக் கல்லூரிகள்

இந்திய மருத்துவ முறைகளில் ஒன்றான ஆயுர்வேத மருத்துவம் குறித்த கல்விகளை அளிக்கும் கல்லூரிகள் ஆயுர்வேத மருத்துவக் கல்லூரிகள் என அழைக்கப்படுகின்றன. இக்கல்லூரிகளில் ஆயுர்வேதாச்சார்யா (இளம்நிலை ஆயுர்வேத மருத்துவம் மற்றும் அறுவை சிகிச்சை) (ஆங்கிலம்: Bachelour of Ayurvedic Medicine and Surgery -B.A.M.S.) எனும் இளநிலைப் பட்டப்படிப்புகள் அளிக்கப்படுகின்றன.  
தமிழ்நாட்டில் அரசு ஆயுர்வேத மருத்துவக் கல்லூரி ஒன்று நாகர்கோவிலில் செயல்பட்டுவருகிறது . தனியார் நிர்வாகத்தின் கீழான சுயநிதி ஆயுர்வேத மருத்துவக் கல்லூரிகள் ஐந்து உள்ளன. இவற்றுள் சென்னையிலுள்ள கொரட்டூர், கோயம்புத்தூர் மாவட்டத்திலுள்ள சூலூர், திருச்சி மாவட்டத்திலுள்ள சன்னாசிப்பட்டி, காஞ்சிபுரம் மாவட்டத்திலுள்ள பூந்தண்டலம் ஆகிய இடங்களில் உள்ள நான்கு சுயநிதிக் கல்லூரிகளில் கல்லூரி ஒவ்வொன்றிலும் 30 மாணவர் சேர்க்கைக்கான இடங்களும், காஞ்சிபுரம் மாவட்டத்திலுள்ள திருப்பெரும்புதூர் எனும் ஊரிலுள்ள சுயநிதிக் கல்லூரியில் 20 மாணவர் சேர்க்கைக்கான இடங்களும் என்று மொத்தம் 140 மாணவர் சேர்க்கைக்கான இடங்கள் உள்ளன.
# தமிழ்நாடு யுனானி மருத்துவக் கல்லூரிகள்

இந்திய மருத்துவ முறைகளில் ஒன்றான யூனானி மருத்துவம் குறித்த கல்விகளை அளிக்கும் கல்லூரிகள் சித்த மருத்துவக் கல்லூரிகள் என அழைக்கப்படுகின்றன. இக்கல்லூரிகளில் காமில்-ஈ-டிப்-ஓ-ஜாரகட் (இளம்நிலை யூனானி மருத்துவம் மற்றும் அறுவை சிகிச்சை) (ஆங்கிலம்: Bachelor of Unani Medicine and Surgery) எனும் இளநிலைப் பட்டப் படிப்பு அளிக்கப்படுகிறது.  
தமிழ்நாட்டில் தமிழ்நாடு அரசின் கட்டுப்பாட்டிலான, சென்னை அரும்பாக்கத்தில் ஆண்டுக்கு 26 மாணவர் சேர்க்கைக்கான இடங்களைக் கொண்ட அரசினர் யுனானி மருத்துவக் கல்லூரி ஒன்று மட்டுமே உள்ளது.
# பிரையன் வாலன்டின்

**பிரையன் வெலன்டைன்** (*Bryan Valentine*, பிறப்பு: சனவரி 17 1908, இறப்பு: பெப்ரவரி 2 1983), இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 339 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1933 - 1939 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மைக்கல் வோகன்

**மைக்கல் வோகன் ** (*Michael Vaughan*, பிறப்பு: அக்டோபர் 29 1974 , இங்கிலாந்து அணியின் முன்னாள் துடுப்பாட்டக்காரர் மற்றும் தலைவர் ஆவார்.. இவர் 82 தேர்வுத் துடுப்பாட்டப் போட்டிகளிலும் , 86 ஒருநாள் பன்னாட்டுத் துடுப்பாட்டப் போட்டிகளிலும் 268 முதல்தர துடுப்பாட்டப் போட்டிகளிலும், 282 ஏ-தர துடுப்பாட்டப் போட்டிகளிலும், 265 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.  
வாகன் 51 தேர்வுத் துடுப்பாட்டப் போட்டிகளில் இங்கிலாந்துத் துடுப்பாட்ட அணியின் தலைவராக இருந்தார்.அதில் 26 போட்டிகளில் இங்கிலாந்து அணி வெற்றி பெற்றது. அதில் ஒரு போட்டியில் உலக சாதனை படைத்தது. 2004 ஆம் ஆண்டில் உள் நாட்டில் நடைபெற்ற தேர்வுத் துடுப்பாட்டப் போட்டியில் இவரின் தலைமையிலான அணி அனைத்துப் போட்டிகளிலும் வெற்றி பெற்றது.2005 ஆம் ஆண்டில் நடைபெற்ற ஆஷஸ் தொடரில் 2–1 என்ற வெற்றியைப் பெற்றது. இது 1986/87 ஆம் ஆண்டிற்குப் பிறகான இங்கிலாந்தின் முதல் ஆஷஸ் வெற்றியாகும்.தொடர்ச்சியான முழங்கால் காயம், மற்ற தொடக்க வீரர்களுக்கு ( ஆண்ட்ரூ ஸ்ட்ராஸ் மற்றும் அலெஸ்டர் குக் ) இடமளிக்கும் இவரது முடிவும்,தலைவர் பதவியின் அழுத்தங்களும் இவரது தொழில் வாழ்க்கையின் பிற்பகுதியில் வாகனின் மட்டையாட்டத்தில் பாதிப்பை ஏற்படுத்தின. தேர்வுத் துடுப்பாட்டப் போட்டிகளில் இவர் தலைவராக இருந்த சமயத்தில் இவரது மட்டையாட்ட சராசரி 36.02 ஆகவும் தலைவராக இல்லாத சமயத்தில் 50.95 ஆகவும் இருந்தது.வாகன் 30 ஜூன் 2009 அன்று முதல் தர துடுப்பாட்டத்தில் இருந்து ஓய்வு பெறுவதாக அறிவித்தார்.
# மைக்கல் வோகன்

## ஆரம்பகால வாழ்க்கை

மைக்கேல் பால் வாகன் , கிரேட்டர் மான்செஸ்டரில் உள்ள எக்லெசில் பிறந்தார் கிரஹாம் மற்றும் டீ வாகனின் இளைய மகனும், 20 ஆம் நூற்றாண்டின் முற்பகுதியில் லங்காஷயர் மற்றும் இங்கிலாந்து துடுப்பாட்ட வீரர்களான எர்னஸ்ட் மற்றும் ஜானி டைல்டெஸ்லி ஆகியோரின் மருமகனும் ஆவார். இவருக்கு ஒன்பது வயதாக இருந்தபோது இவரது குடும்பம் செபீல்டிற்கு குடிபெயர்ந்தது. இவரது தந்தை, ஒரு பொறியியலாளர், வோர்ஸ்லி மூன்றாவது லெவன் அணியின் தலைவராக இருந்தார். "எனக்கு 10 வயதாக இருந்தபோது மான்செஸ்டர் அசோசியேஷன் லீக்கில் என் அப்பா வோர்ஸ்லிக்காக விளையாடும்போது எல்லைக் கோட்டில் பந்துகளை அடித்ததே துடுப்பட்டத்தைப் பற்றிய எனது முதல் நினைவு" என இவர் கூறினார். இவரது மூத்த சகோதரரான டேவிட் இவரை துடுப்பாட்டம் விளையாட ஊக்குவித்தார். இவர் சில்வர்டேல் பள்ளியில் பயின்றார், பின்னர் கால்பந்தில் ஆர்வத்துடன் இருந்தார். "எனக்கு போதுமான வாய்ப்பு இருந்திருந்தால் நான் ஒரு கால்பந்து வீரராக இருக்க விரும்புவேன். ஆனால் என் முழங்கால்கள் ஒருபோதும் எனக்கு ஒத்துழைக்கவில்லை" எனத் தெரிவித்தார்.
# மைக்கல் வோகன்

## சொந்த வாழ்க்கை

வாகன், நிக்கோலா ஷானனை ( வடக்கு அயர்லாந்தைப் பூர்வீகமாகக் கொண்டவர்) செப்டம்பர் 27, 2003 அன்று மணந்தார். இந்தத் தம்பதியருக்கு மூன்று குழந்தைகள் உள்ளனர். இவரது இரண்டாவது உறவினர் ஈவா பிரைசாக நடித்த முன்னாள் நடிகை கேத்தரின் டைல்டெஸ்லி ஆவார். 2005 ஆம் ஆண்டில் இவர்கள் செபீடு, தோரேவில் இருந்து டெர்பிசயரில் உள்ள பாஸ்லோவிற்கு குடிபெயர்ந்தனர்.
# மைக்கல் வோகன்

## துடுப்பாட்ட வாழ்க்கை

முதன்மையாக மட்டையாளராகவும் அவ்வப்போது சுழற்பந்து வீச்சாளராகவும் இருந்த வாகன் 17 வயதில் தொழில்முறை துடுப்பட்டப் போட்டிகளில் விளையாடத் தொடங்கினார், மேலும் இங்கிலாந்து 19 வயதுக்குட்பட்ட துடுப்பாட்ட அணியின் தலைவராக 1993/94 இல் இலங்கைக்கு எதிரான சுற்றுப்பயணத்திலும், 1994 இல் இந்தியாவுக்கு எதிராக உள்நாட்டில் நடைபெற்ற போட்டியிலும் தலைவராக இருந்தார். 1999 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.
# தமிழ்நாடு ஓமியோபதி மருத்துவக் கல்லூரிகள்

இந்திய மருத்துவ முறைகளில் ஒன்றான ஓமியோபதி மருத்துவம் குறித்த கல்விகளை அளிக்கும் கல்லூரிகள் ஓமியோபதி மருத்துவக் கல்லூரிகள் என அழைக்கப்படுகின்றன. இக்கல்லூரிகளில் இளம்நிலை ஓமியோபதி மருத்துவம் (ஆங்கிலம்: Bachelour of Homoeopathic Medicine and Surgery) இளநிலைப் பட்டப்படிப்பு அளிக்கப்படுகிறது.  
தமிழ்நாட்டில் தமிழ்நாடு அரசின் கட்டுப்பாட்டிலான, [மதுரை மாவட்டம்]], திருமங்கலத்தில் ஆண்டுக்கு 50 மாணவர் சேர்க்கைக்கான இடங்களைக் கொண்ட அரசினர் ஓமியோபதி மருத்துவக் கல்லூரி உள்ளது. கன்னியாகுமரி மாவட்டத்திலுள்ள ஆத்தூர், நாமக்கல் மாவட்டத்திலுள்ள கோனேரிப்பட்டி, சென்னையிலுள்ள போரூர், கன்னியாகுமரி மாவட்டத்திலுள்ள குலசேகரம், காஞ்சிபுரம் மாவட்டத்திலுள்ள பூந்தண்டலம், சேலம் மற்றும் கோயம்புத்தூரில் இரண்டு கல்லூரிகள் என மொத்தம் எட்டு சுயநிதிக் கல்லூரிகள் உள்ளன. இக்கல்லூரிகளில் அரசுக் கல்லூரியில் ஆண்டுக்கு 50 மாணவர் சேர்க்கைக்கான இடங்களும், சுயநிதி மருத்துவக் கல்லூரிகளில் 400 மாணவர் சேர்க்கைக்கான இடங்களும் என மொத்தம் 450 மாணவர் சேர்க்கைக்கான இடங்கள் உள்ளன.
# தமிழ்நாடு இயற்கை மருத்துவம் மற்றும் யோகா அறிவியல் கல்லூரிகள்

இந்திய மருத்துவ முறைகளில் ஒன்றான இயற்கை மருத்துவம் மற்றும் யோகா அறிவியல் குறித்த கல்விகளை அளிக்கும் கல்லூரிகள் இயற்கை மருத்துவம் மற்றும் யோகா அறிவியல் கல்லூரிகள் என அழைக்கப்படுகின்றன. இக்கல்லூரிகளில் இளம்நிலை இயற்கை மருத்துவம் மற்றும் யோகா அறிவியல் (ஆங்கிலம்: Bachelour of Naturopathy and Yogic Sciences) எனும் பட்டப்படிப்பு அளிக்கப்படுகிறது.  
தமிழ்நாட்டில் தமிழ்நாடு அரசின் கட்டுப்பாட்டிலான, சென்னை அரும்பாக்கத்தில் ஆண்டுக்கு 10 மாணவர் சேர்க்கைக்கான இடங்களைக் கொண்ட அரசினர் யோகா மற்றும் இயற்கை மருத்துவக் கல்லூரி உள்ளது. இது தவிர உதகமண்டலத்தில் ஆண்டுக்கு 60 மாணவர் சேர்க்கைக்கான இடங்களைக் கொண்ட ஒரு சுயநிதிக் கல்லூரி, சேலம் மற்றும் கன்னியாகுமரி மாவட்டத்திலுள்ள குலசேகரம் எனுமிடத்திலும் இரு சுயநிதிக் கல்லூரிகள் என மூன்று சுயநிதிக் கல்லூரிகள் உள்ளன. இக்கல்லூரிகளில் அரசுக் கல்லூரியில் ஆண்டுக்கு 10 மாணவர் சேர்க்கைக்கான இடங்களும், சுயநிதி மருத்துவக் கல்லூரிகளில் 140 மாணவர் சேர்க்கைக்கான இடங்களும் என மொத்தம் 150 மாணவர் சேர்க்கைக்கான இடங்கள் உள்ளன.
# தமிழ்நாடு வனவியல் கல்லூரி மற்றும் ஆய்வு நிறுவனம்

தமிழ்நாட்டில் கோயம்புத்தூர் மாவட்டம் மேட்டுப்பாளையத்தில் தமிழ்நாடு வனவியல் கல்லூரி மற்றும் ஆய்வு நிறுவனம் அமைந்துள்ளது. தமிழ்நாடு வேளாண்மைப் பல்கலைக்கழகத்துடன் இணைக்கப்பட்டுள்ள இந்தக் கல்லூரி தமிழ்நாடு அரசுக் கல்லூரியாகும். இக்கல்லூரியில் வனவியல் குறித்த இளம் அறிவியல், முது அறிவியல் மற்றும் முனைவர் பட்டங்களுக்கான பட்டப்படிப்புகள் உள்ளன.
# ஹெட்லி வெரிட்டி

**ஹெட்லி வெரிட்டி** (Hedley Verity 18 மே 1905 &nbsp; - 31 ஜூலை 1943) 1930 மற்றும் 1939 க்கு இடையில் யார்க்ஷயர் மற்றும் இங்கிலாந்து அணிக்காக விளையாடிய ஒரு தொழில்முறை முன்னாள் துடுப்பாட்ட வீரர் ஆவார். இடது-கை வழமைச் சுழல் பந்து வீச்சாளரான இவர் முதல் தரத் துடுப்பாட்டப் போட்டிகளில் 1,956 இழப்புகளைக் கைப்பற்றினார். மேலும் தேர்வுத் துடுப்பாட்டப் போட்டிகளில் 40 போட்டிகளில் விளையாடி 144 இழப்புகளைக் கைப்பற்றியுள்ளார். 1932 ஆம் ஆண்டில் விசுடன் துடுப்பாட்ட நாட்குறிப்பில் இவர் இடம்பெற்றார்.
# ஹெட்லி வெரிட்டி

## ஆரம்பகால வாழ்க்கை

1905 மே 18 அன்று லீட்சு பகுதியில் உள்ள ஹெடிங்லேயில் இவர் பிறந்தார். இவர் உள்ளூர் நிலக்கரி நிறுவனத்தில் பணிபுரிந்த ஹெட்லி வெரிட்டி மற்றும் ஞாயிறு பள்ளி ஆசிரியரான எடித் எல்விக் ஆகியோரின் மூத்த குழந்தையாக பிறந்தார். வெரிட்டிக்கு, கிரேஸ் மற்றும் எடித் என்ற இரண்டு சகோதரிகளும் இருந்தனர். இவரது குடும்பம் முதலில் ஆர்ம்லிக்கு சென்றது. பின்னர், ரவ்டன் சென்றனர். சிறு வயதிலிருந்தே, லீட்ஸ், பிராட்போர்டு மற்றும் குடும்ப விடுமுறை நாட்களில், ஸ்கார்பாரோவில் யார்க்ஷயர் கவுண்டி துடுப்பாட்ட போட்டிகளை நேரில் பார்த்தார். பின்னர், யெடன் மற்றும் குய்ஸ்லி மேல்நிலைப் பள்ளியில், வெரிட்டி பள்ளி துடுப்பாட்ட அணியில் விளையாடினார். இடது கை விரைவு வீச்சு பந்துகளை வீசினார்.
# ஹெட்லி வெரிட்டி

## தேர்வுத் துடுப்பாட்டம்

1931 ஆம் ஆண்டில் இவரைப் பல விமர்சகர்களும் பத்திரிகையாளர்களும் ரோட்ஸுடன் ஒப்பிட்டுப் பார்த்தனர். இந்த பருவத்தின் முதல் போட்டியில் யார்க்ஷயர் துடுப்பாட்ட அணி சார்பாக விளையாடினார். முதல் போட்டியில் மேரிலேபோன் துடுப்பாட்ட சங்கத்திற்கு (எம்.சி.சி) க்கு எதிராக வெரிட்டி 42 ஓட்டங்களை விட்டுக் கொடுத்து 5 இழப்புகளைக் கைப்பற்றினார். மேலும், கேம்பிரிட்ஜ் பல்கலைக்கழகத்திற்கு எதிராக 42 ஓட்டங்களை விட்டுக் கொடுத்து ஐந்து இழப்புகளையும் கைப்பற்றினார். பின்னர், தனது ஐந்தாவது ஆட்டத்தில், அலோன்சோ டிரேக்கிற்குப் பிறகு, யார்க்ஷயருக்காக ஒரே ஆட்டப் பகுதியில் 10 இழக்குகளையும் கைப்பற்றினார். வார்விக்ஷயருக்கு எதிராக, தனது 26 வது பிறந்தநாளில், வெரிட்டி இரண்டாவது ஆட்டப்பகுதியில் 10 இழப்புகளைக் கைப்பற்றினார்.இந்தப் போட்டியில் யார்க்சயர் துடுப்பாட்ட அணி ஓர் ஆட்டப் பகுதி வித்தியாசத்தில் வெற்றி பெற்றது.  
மேலும் லங்காசயர் துடுப்பாட்ட அணிக்கு எதிரான போட்டியில் இவர் 54 ஓட்டங்களை விட்டுக் கொடுத்து ஐந்து இழப்புகளைக் கைப்பற்றினார். ஆனால் பிராங்க்லீ எனும் மட்டையாளர் இவரின் ஒரே நிறைவில் நான்கு ஆறு ஓட்டங்களை எடுத்தார். பின்னர் இலார்ட்சு துடுப்பாட்ட மைதானத்தில் ஜெண்டில் மேன் துடுப்பாட்ட அணிக்கு எதிரான போட்டியில் இவர் விளையாடினார். அந்தப் போட்டியின் முதல் ஆட்டப் பகுதியில் இவர் ஐந்து இழப்புகளைக் கைப்பற்றினார். யார்க்சயர் துடுப்பாட்ட அணிக்கு எதிரான போட்டயில் இவர் சிறப்பாக செயல்பட்டதனைத் தொடர்ந்து இவர் நியூசிலாந்துத் துடுப்பாட்ட அணிக்கு எதிரான துடுப்பாட்டத் தொடரில் தேர்வானார்.தனது முதல் போட்டியில் 75 ஓட்டங்களை விட்டுக் கொடுத்து 4 இழப்புகளைக் கைப்பற்றியது.
# பெட்டி ஆர்க்டேல்

**பெட்டி ஆர்க்டேல் ** (*Betty Archdale*, மே 23, 1907 - சூலை 8, 1973), இங்கிலாந்து பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். இவர் 1934 - 1937 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜெனட் ஆஸ்பினால்

**ஜெனட் ஆஸ்பினால்** (*Janet Aspinall *, பிறப்பு: செப்டம்பர் 12 1959), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் 12 தேர்வுத் துடுப்பாட்டப் போட்டிகளில் கலந்து கொண்டுள்ளார். 1984 - 1992 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் வெர்னான்

**ஜார்ஜ் வெர்னான்** (*George Vernon*, பிறப்பு: சூன் 20 1856, இறப்பு: ஆகத்து 10 1902), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 240 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1882 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜோ வைன்

**ஜோ வைன்** (*Joe Vine*, பிறப்பு: மே 15 1875, இறப்பு: ஏப்ரல் 25 1946), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 547 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1912 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் டிரஃப்டன்

**ஜிம் டிரஃப்டன்** (*Jim Troughton*, பிறப்பு: மார்ச்சு 2 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளி லும் 121 முதல்தர துடுப்பாட்டப் போட்டிகளிலும், 131 ஏ-தர துடுப்பாட்டப் போட்டிகளிலும், 68 இருபதுக்கு -20 போட்டிகளிலும் கலந்து கொண்டுள்ளார்.